[image: ]


KLASA: 112-01/26-01/4
URBROJ: 2107-1-12/3-26-5
Crikvenica, 8.4.2026.g.



[bookmark: _Hlk58435563]OBAVIJEST O VREMENU I RASPOREDU ODRŽAVANJA PRETHODNE PROVJERE ZNANJA I SPOSOBNOSTI KANDIDATA/KANDIDATKINJA I INTERVJUA ZA RADNO MJESTO KNJIŽNIČARSKI TEHNIČAR (POMOĆNI KNJIŽNIČAR) - 1 IZVRŠITELJ/ICA NA ODREĐENO PUNO RADNO VRIJEME DO POVRATKA ZAPOSLENICE S BOLOVANJA U GRADSKOJ KNJIŽNICI CRIKVENICA



Na temelju provedenog pregleda svih prijava kandidata za radno mjesto knjižničarski tehničar (pomoćni knjižničar) – 1 izvršitelj/ica na određeno puno radno vrijeme do povratka zaposlenice s bolovanja, utvrđeno je da je sljedeći kandidat/kandidatkinja zadovoljio/la uvjete javnog natječaja za radno mjesto knjižničarski tehničar (pomoćni knjižničar) – 1 izvršitelj/ica objavljenog 27. ožujka  2026.g. i uz prijavu priložio/la potpunu dokumentaciju:

1. L.G.
2. K.B.



Navedeni kandidat/kandidatkinja se poziva na održavanje prethodne provjere znanja u petak, 10. travnja 2026.g., u Gradskoj knjižnici Crikvenica, Vinodolska 1 u Crikvenici, radi utvrđivanja posebnih stručnih znanja, sposobnosti i vještina prijavljenih kandidata prema rasporedu koji će se objaviti na službenoj web stranici Gradske knjižnice Crikvenica i to kako slijedi:

 
1. Pisana provjera znanja i sposobnosti kandidata/ kandidatkinja   14:00   

2.   Individualni intervju s kandidatom/kandidatkinjom                          
 

Prethodna provjera utvrđivanja posebnih stručnih znanja, sposobnosti i vještina obavlja se putem pisane provjere i intervjua.

Pisana provjera znanja, sposobnosti i vještina odnosi se na provjeru znanja, sposobnosti i vještina bitnih za obavljanje poslova radnog mjesta na koje se kandidat prima, a provodi se na temelju sljedećih propisa i to:

Knjižničarski tehničar (pomoćni knjižničar)
- Zakon o knjižnicama i knjižničnoj djelatnosti (NN 17/19, 98/19. 114/22)
- Pravilnik o zaštiti knjižnične građe (NN 52/05)
- Tadić, K. Rad u knjižnici, Opatija „Benja“, 1994.


PRAVILA I POSTUPAK TESTIRANJA

Po dolasku na pisanu provjeru od kandidata/kandidatkinje bit će zatraženo predočavanje odgovarajuće identifikacijske isprave radi utvrđivanja identiteta. Kandidat/kandidatkinja koji ne može dokazati identitet neće moći pristupiti pisanoj provjeri. Ne postoji mogućnost naknadne provjere, bez obzira na razloge koje kandidata/kandidatkinju eventualno priječe da provjeri pristupi u naznačeno vrijeme. Za kandidata/kandidatkinju koji/koja ne pristupi provjeri smatrat će se da je povukao/la prijavu na natječaj. 

Kandidat/kandidatkinja je dužan/dužna pridržavati se utvrđenog vremena i rasporeda provjere.

Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama
- koristiti mobitel ili druga komunikacijska sredstva
- napuštati prostoriju u kojoj se provjera odvija
- niti na bilo koji način ometati ostale kandidate 

Kandidat/kandidatkinja koji će se ponašati neprimjereno ili će prekršiti jedno od gore navedenih pravila bit će udaljen/a s provjere, a njegov/njezin rezultat Povjerenstvo neće bodovati.

Kandidat/kandidatkinja koji/koja ostvari najmanje 50% bodova iz pisane provjere znanja znanja, sposobnosti i vještina bitnih za obavljanje poslova radnog mjesta na koje se kandidat prima moći će pristupiti intervjuu koji će se održati istoga dana nakon završene pisane provjere.

Povjerenstvo nakon provedenoga intervjua s kandidatima koji su ostvarili pravo na pristup intervjuu, utvrđuje rang listu kandidata prema ukupnom broju ostvarenih bodova. Izvješće o provedenom postupku i rang listu kandidata/kandidatkinje te prijedlog odabira Povjerenstvo dostavlja ravnateljici, koja donosi odluku o izboru kandidata/kandidatkinje.



POMOĆNIK RAVNATELJA
Gradske knjižnice Crikvenica
Tea Vidučić

